Brand breek by nog 'n Gautengse hospitaal uit - Pretoria FM
Die Gautengse departement van gesondheid kan bevestig dat daar 'n brand by die Chris Hani Baragwanath-Akademiese Hospitaal uitgebreek het.
Die brand het op 'n oop ruimte naby die tydelike Covid-19-tente ontstaan en weens 'n sterk wind na die wasgoedperseel versprei waar linne aan die brand geslaan het.
Volgens die departement was die linne wat beskadig is, geoormerk om vernietig te word.
Johannesburgse brandweerdienste het die brand geblus voordat dit verder kon versprei en linne – wat nog gebruik moet word – beskadig het.
Die res van die gebou is nie beskadig nie en daar is geen ongevalle aangemeld nie.
18H00 – 22H00 met Pienaar Lochner 18:05 Sake 20-20 o.l.v James Kemp 18:55 Huisgodsdiens 19:00 Kort Bulletin 19:05 Boekvoorlesing 19:10 Fokus aangebied deur James Kemp 20:00 Nuusopsomming 20:05 Nuuskommentaar 20:10 Omroeperskeuse 21:00 My bosveldvuurtjie, my musiek en ek deur Pienaar Lochner